31996D0627
L 282/72
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 октомври 1996 година
за прилагане на член 2 от Директива 77/311/ЕИО на Съвета от 29 март 1977 година относно сближаване на законодателствата на държавите-членки относно нивото на шума, възприеман от водачите на колесни селскостопански или горски трактори
(текст от значение за ЕИП)
(96/627/ЕO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 77/311/ЕИО на Съвета от 29 март 1977 г. за сближаването на законодателствата на държавите-членки относно нивото на шума, възприеман от водачите на селскостопански или горски колесни трактори (1), и по-специално член 2 от нея,
като взе предвид Директива 74/150/ЕИО на Съвета от 4 март 1974 г. за сближаването на законодателствата на държавите-членки за типовото одобрение на колесни селскостопански и горски трактори (2), и по-специално член 13 от нея,
като има предвид, че е необходимо да се определи дата за край на преходния период, предвиден от Директива 77/311/ЕИО така че определените в член 2, параграф 1 от същата директива норми за ниво на шума, възприеман от водача на колесните селскостопански и горски трактори, да могат да влязат в сила;
като има предвид, че е необходимо да се създаде стабилна и предсказуема регулаторна рамка и да се гарантира, че еднообразно се прилагат еднакви граници за ниво на шума във всички държави-членки;
като има предвид, че мерките, предвидени в настоящото решение, са в съответствие със становището, предоставено от Комитета за привеждане в съответствие с техническия прогрес на директивите, целящи премахването на техническите бариери за търговията в сектора селскостопански и горски трактори,
ПРИЕ НАСТОЯЩОТО РЕШЕНИЕ:
Член 1
Преходният период, посочен в член 2, параграфи 1 и 2 от Директива 77/311/ЕИО изтича на 1 октомври 1999 година.
Член 2
Държавите-членки приемат разпоредбите, необходими за да се съобразят с настоящата директива преди 30 септември 1999 г. Те незабавно информират Комисията за това.
Член 3
Адресати на настоящото решение са държавите-членки.
Съставено в Брюксел на 17 октомври 1996 година.